Першыя ўражанні адносна стылю працы новага начальніка ўпраўлення культуры Гродзенскага аблвыканкама Аляксандра ЛОЙКІ падчас яго наведвання ўстаноў культуры Навагрудскага раёна былі, як кажуць, станоўчыя. Яго можна ахарактарызаваць як чалавека адкрытага, адукаванага, дэмакратычнага, схільнага не павялічваць дыстанцыю паміж сабой і падначаленымі, а, наадварот, змяншаць, нівеліраваць яе праз досціпы і вясёлыя кампліменты, і адначасова — сур’ёзнага, прынцыповага, калі гаворка тычыцца справы. Зрэшты, гэта ўсяго толькі мае суб’ектыўныя ўражанні. Лепшы спосаб знаёмства чытачоў “К” з новым кіраўніком абласнога ўзроўню ў галіне культуры — даць слова яму самому.